REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/343-21

28. jul 2021. godine

B e o g r a d

ZAPISNIK

SA 36. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 28. JULA 2021. GODINE

Sednica je počela u 11,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Matić, Dragana Barišić, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec, Uglješa Marković, Marina Raguš i Šaip Kamberi.

Sednici su prisustvovali zamenici članova Odbora: Vesna Nedović, zamenik Adama Šukala, člana Odbora i Sanja Jefić Branković, zamenik Branimira Jovanovića, člana Odbora.

Sednici nisu prisustvovali članovi Odbora: Adam Šukalo, Sandra Božić, Đorđe Milićević, Mira Petrović i Branimir Jovanović.

Predesedavajući je predložio dopunu predloženog dnevnog reda tačkom: „Donošenje odluke o obrazovanju Žalbene komisije Narodne skupštine, na predlog generalnog sekretara Narodne skupštine 03 Broj: 02-1379/21 od 27. jula 2021. godine.“

Saglasno članu 93. Poslovnika, predsednik Odbora je stavio na glasanje predlog za dopunu predloženog dnevnog reda sa navednom tačkom. Ovaj predlog je jednoglasno prihvaćen.

Na predlog predsednika, Odbor je jednoglasno utvrdio sledeći:

D n e v n i r e d:

- usvajanje zapisnika sa 34. i 35. sednice Odbora -

1. Razmatranje predloga odluke o obrazovanju i načinu rada konkursne komisije za sprovođenje internog i javnog konkursa za popunjavanje radnih mesta u Službi Narodne skupštine, koji je podneo generalni sekretar Narodne skupštine (03 Broj:112-1257/21 od 23. jula 2021. godine);
2. Donošenje odluke o obrazovanju Žalbene komisije Narodne skupštine, na predlog generalnog sekretara Narodne skupštine 03 Broj: 02-1379/21 od 27. jula 2021. godine.

Pre prelaska na rad po utvrđenom dnevnom redu, Odbor je na predlog predsednika usvojio zapisnike sa 34. i 35. sednice Odbora većinom glasova, bez primedaba.

**Prva tačka dnevnog reda:** Razmatranje predloga odluke o obrazovanju i načinu rada konkursne komisije za sprovođenje internog i javnog konkursa za popunjavanje radnih mesta u Službi Narodne skupštine, koji je podneo generalni sekretar Narodne skupštine

Diskusije nije bilo.

Odbor je na predlog predsednika jednoglasno usvojio Odluku o obrazovanju i načinu rada konkursne komisije za sprovođenje internog i javnog konkursa za popunjavanje radnih mesta u Službi Narodne skupštine.

**Druga tačka dnevnog reda:** Donošenje odluke o obrazovanju Žalbene komisije Narodne skupštine, na predlog generalnog sekretara Narodne skupštine

Diskusije nije bilo.

Odbor je na predlog predsednika jednoglasno doneo Odluku o obrazovanju Žalbene komisije Narodne skupštine, na predlog generalnog sekretara Narodne skupštine.

\* \* \*

Sednica je završena u 11,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović